Diari Oficial de la Generalitat Valenciana


Sumari del DOGV 700, del 11-11-1987 (1987/809938)

ORDRE de 9 de novembre de 1987, de la Conselleria d'Economia i Hisenda, per la qual es dicten normes per atendre les necessitats urgents de persones i fami1ies, provocades per les inundacions de novembre de 1987.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/09/(1)/dof/vci/html**

### Dades del document

Número de DOGV
:   700

Data del DOGV
:   11-11-1987

Secció del DOGV
:   DISPOSICIONS GENERALS

Número del document
:   1987/809938


Data del document
:   09-11-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 de novembre de 1987, de la Conselleria d'Economia i Hisenda, per la qual es dicten normes per atendre les necessitats urgents de persones i famílies, provocades per les inundacions de novembre de 1987.  
Davant els danys elevats que han provocat les inundacions recents i sense perjudici de la sèrie d'actuacions de tot tipus que s'adoptaran per mitigar-les cal habilitar fons que permeten, dins de les competències que són pròpies de les Conselleries amb jurisdicció en serveis sociales i protecció civil, l'aplicació immediata per a tots els casos que determinen despeses urgents i sense provisió adequada a les finalitats indicades,  
ORDENE:  
Article primer  
Davant la necessitat d'atendre despeses de provisió urgent  
que en concepte d'ajudes, adquisicions, etc. calguen pels danys causats per les inundacions recents, a favor de persones o famílies, en concepte d'Acompte de Tresoreria es transfereixen a favor de les Conselleries de Treball i Seguretat Social i Administració Pública els fons que les cobresquen.  
Article segon  
Els fons previstos se situaran en comptes de fons per justificar de la disposició de les Conselleries esmentades, segons l'Ordre d'aquesta Conselleria de 6 d'octubre de 1986, i que seran obertes sota la denominació «Generalitat Valenciana.  
Conselleria de ????????????, Fons per Justificar  
Indemnitzacions novembre 1987».  
L'obertura dels comptes esmentats es farà sense cap altre requisit, i se'n comunicaran les dades precises a la Direcció General del Tresor i Patrimoni perquè situe els fons que calguen.  
Article tercer  
A l'efecte d'aquesta disposició tenen el caràcter de despeses urgents totes aquelles originades pels danys de les inundacions que afecten globalment persones i que manquen de provisió adequada o que aquesta és indeterminada, tals com despeses generals per aliments, roba d'abric, ports, desplaçaments, transports o d'altres.  
Article quart  
La justificació de les despeses que no puga adaptar-se als requisits de l'article 3 del RD 2402/1985, de 18 de desembre, portarà com a mínim el número del DNI del perceptor i d'altres dades identificatòries, així com la descripció de l'ajuda o despesa i la contraprestació total.  
Article cinqué  
Les Conselleries esmentades en l'article primer hauran de formular comptes justificatius adaptats al model oficial de la Generalitat Valenciana.  
Els comptes anteriors es retran a la Intervenció General de la Generalitat Valenciana, en un termini màxim de 90 dies des de la situació dels fons, a efecte de fiscalització.  
Article sisé  
Habilitat el crèdit necessari conformement amb les prescripcions de la Llei d'Hisenda Pública de la Generalitat Valenciana 4/1984, de 13 de juny, i de Pressuposts de 1987, 11/1986, de 30 de desembre, la Intervenció General cancel·larà l'Acompte de Tresoreria mitjançant les operacions comptables necessàries.  
València, 9 de novembre de 1987.  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI